Gebed, 'n geselsie met God – Finesse Meisie
"As julle in My bly en my woorde in julle, sal julle vra net wat julle wil hê, en julle sal dit kry."
Gebed kan so 'n weird ding wees as mense eers reëls daaragter begin sit. Dis eintlik net 'n lekker geselsie met God. Hy verwag nie fancy woorde van jou nie, maar wil net van jou hoor.
Al weet Hy hoe dit gaan en wat jy nodig het, wil Hy hê jy moet dit persoonlik met Hom deel en daaroor chat soos met jou vriendinne. Ek bid heeldag wanneer ek so voel, nie op 'n gereelde tyd of plek nie. Hy is mos oral.
Ek het my fokus begin verskuif deur so te bid dat ek eers dankie sê vir Hom. Selfs as ek iets vra. Want deur dankie te sê vir iets wat ek nog nie hét nie, asof ek dit al het, verklaar ek sy krag en genade om dit 'n werklikheid te maak. En dan bid ek nie uit vrees vir die toekoms nie, maar as koningskind wat sy mag verklaar en reeds seëvier.
Al gee Hy nie presies waarvoor ek vra nie, stuur Hy iets beters omdat ek daaroor oorwinning verklaar het. Op watse manier die oorwinning plaasvind, is dan up to Him, want op die ou end weet Hy anyway die beste en kan in die toekoms sien.